हर चर्चा में अब कहा जा रहा है कि इन लोगों का अपराध सिर्फ यह है कि उनकी विचारधारा मोदी सरकार की विचारधारा से अलग है। नुकसान हुआ है किसी का तो प्रधानमंत्री का निजी तौर पर और वह भी ऐसे समय जब वैसे भी काफी नुकसान हुआ है। मोदी सरकार की आर्थिक नीतियों पर सवाल उठने लगे हैं, जबसे साबित हुआ है कि नोटबंदी से काला धन हासिल नहीं हुआ है, लेकिन अर्थव्यवस्था को चोट जरूर पहुंची है। यह भी साबित करने में लगे हैं अर्थशास्त्री कि सोनिया-मनमोहन के दौर में अर्थव्यवस्था ज्यादा तेजी से दौड़ रही थी, मोदी के दौर के मुकाबले। यानी अच्छे दिन नहीं आए हैं।